Must sõstar (Ríbes nígrum) kasvab paiguti kaldaäärsetes metsades ja võsastikes ning niiskemates salumetsades. Lehed on tumerohelised, omapärase lõhnaga, paljad, alt  heledamad ja kollakate näärmetäppidega. Õied on punakasrohelised, enamasti 5- 10 kaupa kobarates.  Must sõstar on levinud terves Euroopas (peamiselt põhja- ja keskosas), Kaukaasias, Siberis ja Kesk-Aasias.  Mustad sõstrad sisaldavad rohkelt C-, B-, P-, A-vitamiini, pektiini ja mineraalaineid, mis aitavad kehast eemaldada talletunud mürke ja rauaioone.